
REFERAT DE  APROBARE  A PROIECTULUI DE HOTĂRÂRE
privind aprobarea operațiunii de rectificare a suprafeței terenului aferent Postului de transformare nr.51771  

1. Descrierea situatiei actuale :
	Terenul aferent străzii care face legătura între bv.Regele Mihai I şi str. Piatra Craiului este înscris în C.F. 440744 Timișoara (CF vechi 2 Timişoara), cu nr. top. 1203/1 și suprafața de 449 mp, proprietatea Primăriei Municipiului Timișoara. Pe terenul respectiv se află construcţia C1 - Postul de transformare nr. 51771.
	În urma măsurătorilor efectuate de către SC GAUSS SRL, prin ing. Daniela Morcov, s-a constatat că suprafața măsurată a terenului respectiv este de 499 mp,  proprietatea Primăriei Municipiului Timișoara.
	Pentru introducerea în cartea funciară a geometriei imobilului conform prevederilor Ordinului nr.700/2014 privind aprobarea Regulamentului de avizare, recepție și înscriere în evidențele de cadastru și carte funciară, a fost necesară întocmirea unei documentaţii de actualizare date imobil, iar în urma efectuării măsurătorilor topografice s-a constatat că suprafaţa parcelei este de 499 mp.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           
2. Schimbari preconizate și rezultate așteptate:
           Prin rectificarea suprafeței parcelei înscrisă în cartea funciară 440744 Timișoara se aduce în concordanță situația din cartea funciară cu situația din teren a imobilului respectiv  privind suprafața acestuia.
3. Alte informatii:
	 Documentația tehnică pentru alocare număr cadastral nou în vederea promovării unui proiect de hotărâre a Consiliului Local Timișoara pentru rectificarea suprafeței imobilului din CF440744 Timișoara, Proiect nr.2/2020/CMD56 întocmit de S.C. GAUSS  SRL prin ing. Daniela Morcov, a fost recepționată de O.C.P.I.Timiș conform Procesului verbal de recepție nr. 2500/2022, lucrarea fiind declarată admisă. 
	A fost eliberat Certificatul de Urbanism nr. 1582/31.05.2022 în scopul ”alocare număr cadastral în vederea rectificării suprafeței imobilului înscris în CF 440744 Timișoara.”
	Având în vedere cele prezentate mai sus, considerăm necesară și oportună aprobarea operațiunii de rectificare a suprafeței de la 449 mp la 499 mp, teren situat între str. Piatra Craiului și bv. Regele Mihai I, înscris în C.F. 440744 Timișoara (CF vechi 2 Timișoara), cu nr. top. 1203/1, conform Proiect nr. 2/2020/CMD56, întocmit de S.C. GAUSS  SRL prin ing. Daniela Morcov, recepționat de O.C.P.I.Timiș conform Procesului verbal de recepție nr.2500/2022.

RAPORT DE SPECIALITATE
privind aprobarea operațiunii de rectificare a suprafeței terenului aferent Postului de transformare nr.51771  


              Având în vedere Referatul de aprobare a proiectului de hotărâre nr. CT2022- 4932 / 07.10.2022 al Primarului Municipiului Timișoara și Proiectul de hotărâre privind aprobarea operațiunii de rectificare a suprafeței terenului aferent Postului de transformare nr.51771 , facem următoarele precizări:
	Terenul aferent străzii care face legătura între bv.Regele Mihai I şi str. Piatra Craiului este înscris în C.F. 440744 Timișoara (CF vechi 2 Timişoara), cu nr. top. 1203/1 și suprafața de 449 mp, proprietatea Primăriei Municipiului Timișoara. Pe terenul respectiv se află construcţia C1 - Postul de transformare nr. 51771.
	În urma măsurătorilor efectuate de către SC GAUSS SRL, prin ing. Daniela Morcov, s-a constatat că suprafața măsurată a terenului respectiv este de 499 mp,  proprietatea Primăriei Municipiului Timișoara.

	Scopul rectificării suprafeței parcelei înscrisă în CF nr. 440744 Timișoara este aducerea în concordanță a situației din cartea funciară cu situația din teren a imobilului respectiv  privind suprafața acestuia.
	Conform prevederilor Ordinului nr.700/2014/ANCPI completat cu Ordinul nr.1340/2015/ANCPI, în vederea înscrierii în sistemul integrat de cadastru și carte funciară, respectiv a înscrierii geometriei în baza de date a ANCPI, a imobilului cu nr. top.1203/1 din CF 440744 Timişoara, este necesară punerea în concordanță a suprafeței din cartea funciară cu suprafața măsurată.
	 Documentația tehnică pentru alocare număr cadastral nou în vederea promovării unui proiect de hotărâre a Consiliului Local Timișoara pentru rectificarea suprafeței imobilului din CF440744 Timișoara, Proiect nr. 2/2020 CMD56 întocmit de S.C. GAUSS  SRL prin ing. Daniela Morcov, a fost recepționată de O.C.P.I.Timiș conform Procesului verbal de recepție nr. 2500/2022, documentaţia tehnică fiind înregistrată la OCPI Timiş cu nr. 154249/2022, lucrarea fiind declarată admisă. 
	Biroul Banca de Date Urbană din cadrul Primăriei Municipiului Timișoara a eliberat Certificatul de Urbanism nr. 1582/2022 în scopul ”alocare număr cadastral în vederea rectificării suprafeței imobilului înscris în CF 440744 Timişoara.”
	Responsabilitatea identificării corecte a planului cadastral (de carte funciară) și a determinărilor topografice, întocmirea planului de amplasament și delimitarea imobilului, respectiv a limitei imobilului dată de punctele de contur, revine persoanei autorizate să execute lucrări de cadastru conform Ordinului nr.700/2014 A.N.C.P.I. privind aprobarea Regulamentului de avizare, recepție și înscriere în evidențele de cadastru și carte funciară, art.29 si art.33, în cazul de față S.C. GAUSS SRL.
	În evidențele Serviciului Juridic nu figurează litigii cu privire la terenul respectiv, conform adresei nr.CT2022-4932/18.08.2022.
Nu figurează cereri de revendicare, efectuate prin notificare conform prevederilor Legii nr. 10/2001, art.21, alin.2,3 privind regimul juridic al unor imobile preluate în mod abuziv în perioada 6 martie 1945-22 decembrie 1989 şi nu figurează nici cereri privind redobândirea dreptului de proprietate depus în baza O.U.G.nr.94/2000, republicată, modificată şi completată prin O.U.G.nr. 209/2005 privind retrocedarea unor imobile care au aparţinut cultelor religioase din România, pentru  terenul înscris în C.F.440744 Timișoara.
 De asemenea, nu figurează cereri de revendicare în baza legilor fondului funciar conform adresei Compartimentului Fond Funciar cu nr. CT2022-4932/29.07.2022.
	Propunem spre analiza Comisiilor din cadrul Consiliului Local al Municipiului Timişoara proiectul privind aprobarea operațiunii de rectificare a suprafeței de la 449 mp la 499 mp, teren situat între bv.Regele Mihai I şi str. Piatra Craiului, înscris în C.F. 440744 Timișoara (CF vechi 2 Timişoara), cu nr. top. 1203/1, conform Proiect nr. 2/2020/CMD56, întocmit de S.C. GAUSS  SRL prin ing. Daniela Morcov, recepționat de O.C.P.I.Timiș conform Procesului verbal de recepție nr.2500/2022, care fac parte integrantă din prezenta hotărâre și constituie Anexa nr.1, respectiv Anexa nr.2.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

